**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 33.0 versija – “Darbaspēka piedāvājuma un pieprasījuma prognozēšanas un monitoringa sistēmas izveide”)”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta (turpmāk – MK) 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes informācijas un komunikāciju tehnoloģiju (turpmāk – IKT) platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) īstenošanas noteikumi” 4. punkts un 13.2.apakšpunkts.
2. Deklarācijas par Māra Kučinska vadītā MK iecerēto darbību – 35. uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim Vides aizsardzības un reģionālās attīstības ministrijas (turpmāk – VARAM) kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 Eiropas Reģionālās attīstības fonda (turpmāk -ERAF) līdzfinansēto projektu iekļaušanos publiskās pārvaldes vienotajā arhitektūrā”.
3. MK 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts un 7.punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts IKT mērķarhitektūras 33.0 versijā  Nodarbinātības valsts aģentūras (turpmāk - NVA) īstenojamā projekta apraksts “Darbaspēka piedāvājuma un pieprasījuma prognozēšanas un monitoringa sistēmas izveide” (turpmāk – DPPPMSI projekts), kas tika izvērtēts atbilstoši VARAM izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījis DPPPMSI projekta iekļaušanu IKT mērķarhitektūras 33.0 kārtējā versijā. DPPPMSI projekts veicina 2.2.1.1.pasākuma izvirzīto rādītāju sasniegšanu, pilnveidojot vai no jauna izstrādājot 5 publiskās pārvaldes procesus un pilnveidojot 1 informācijas sistēmas (turpmāk – IS) platformu.**DPPPMSI projektam ir izvirzīts šāds mērķis:**Nodrošināt iedzīvotājiem, saimnieciskās darbības veicējiem ērtus, mūsdienu prasībām atbilstošus un funkcionāli pilnvērtīgus publiskos pakalpojumus, uzlabot NVA darbības efektivitāti, izmantojot IKT sniegtās iespējas, un radīt priekšnosacījumus NVA rīcībā esošās informācijas izmantošanai gan citu publiskā sektora iestāžu darbā, gan saimnieciskās darbības veicējiem un iedzīvotājiem.Lai NVA sasniegtu izvirzīto mērķi, DPPPMSI projekta ietvaros tiks:* Pilnveidoti pieci NVA pamatdarbības procesi (skat. 6.2.punktu);
* Automatizēta statistikas datu sagatavošana un atvērti NVA dati;
* Uzlaboti esoši NVA e-pakalpojumi saimnieciskās darbības veicējiem, iedzīvotājiem, bezdarbniekiem (tai skaitā darba meklētājiem) – maksājumi un norēķini ar sadarbības partneriem (saimnieciskās darbības veicēji un izglītības iestādes);
* Saimnieciskās darbības veicējiem, izglītības iestādēm - apmācību pakalpojumu sniedzējiem, kas piedalās NVA pakalpojumu nodrošināšanā bezdarbniekiem un darba meklētājiem būs iespēja iesniegt atskaites un saņemt samaksu par sniegtajiem pakalpojumiem elektroniski NVA portālā.

**Esošajā situācijā ir identificētas šādas problēmas:*** Latvijā tiek regulāri izstrādātas darba tirgus prognozes (īstermiņa, vidēja un ilgtermiņa), kā arī notiek sadarbība starp visām iesaistītajām pusēm dažādu būtisku darba tirgus jautājumu risināšanai. Tomēr joprojām darba tirgus prognožu izstrādes un atspoguļošanas modelis nav vienots un integrēts. Latvijā veiktās darba tirgus prognozes ir nepilnīgas, ir jāuzlabo to efektivitāte un interpretācija, kā arī pieejamība sabiedrībai.
* Jāuzlabo NVA veiktās bezdarba statistikas analītikas efektivitāte un NVA rīcībā esošās informācijas atkalizmantošana.
* Jāefektivizē maksājumu un norēķinu par sniegtajiem pakalpojumiem process, lai samazinātu administratīvo slogu saimnieciskās darbības veicējiem un izglītības iestādēm, darba meklētājiem un bezdarbniekiem.
 |
|  3. | Projekta izstrādē iesaistītās institūcijas | NVA, Labklājības ministrija. |
|  4. |  Cita informācija | Eiropas Sociālā fonda darbības programmas "Izaugsme un nodarbinātība" 7.1.2. specifiskā atbalsta mērķa "Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru" 7.1.2.2. pasākuma "Darba tirgus apsteidzošo pārkārtojumu sistēmas ieviešana" (turpmāk 7.1.2.2.pasākums) ietvaros tiek izstrādāta tehniskā specifikācija DPPPMSI izveidei, kura ietvers īstermiņa, vidēja un ilgtermiņa prognozes darbaspēka piedāvājumam tautsaimniecības nozaru, profesiju un izglītības līmeņu griezumā. Savukārt 2.2.1.1.pasākuma ietvaros tiks realizēta minētā tehniskā specifikācija, pilnveidojot jau esošo NVA informācijas sistēmu “Bezdarbnieku un reģistrēto vakanču informācijas sistēma” (BURVIS), kurā turpmāk tiks atspoguļotas visas darba tirgus prognozes.2016. gada 1. marta Ministru kabineta noteikumu Nr.126 „Darbības programmas „Izaugsme un nodarbinātība” 7.1.2. specifiskā atbalsta mērķa „Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma „Darba tirgus apsteidzošo pārkārtojumu sistēmas ieviešana” īstenošanas noteikumi” (turpmāk – MK noteikumi Nr.126) 23. punkts paredz, ka pastāv tiešā sinerģija starp 7.1.2.2.pasākumu un 2.2.1.1. pasākumu. Papildus NVA projekta Nr.7.1.2.2./16/I/001 "Darba tirgus prognozēšanas sistēmas pilnveide” aprakstā ir noteikts, ka DPPPMSI tehniskās specifikācijas izstrāde var tikt uzsākta tikai tad, kad MK ir apstiprināts rīkojums par 2.2.1.1. pasākuma īstenošanas uzsākšanu.Ekonomikas ministrijai ir plānots piešķirt lietotāja tiesības BURVIS sistēmai, lai izpildītu MK noteikumu Nr.126 29.punkta prasības, kas paredz, ka Ekonomikas ministrijai tiek nodotas vidēja termiņa un ilgtermiņa prognožu analīzes rīka lietošanas tiesības. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji (tai skaitā bezdarbnieki un darba meklētāji), saimnieciskās darbības veicēji, valsts pārvaldes institūcijas, pašvaldības, biedrības un nodibinājumi, darba devēji. |
| 2. | Tiesiskā regulējuma ietekme uz tautsaimniecību un administratīvo slogu | 1. Administratīvā sloga samazināšana darba devējiem un izglītības iestādēm, uzlabojot maksājumu un norēķinu par sniegtajiem pakalpojumiem sistēmu aktīvās darba tirgus politikas pasākumiem.
2. Izmaksu ietaupījums, kas rodas, samazinot papīra dokumentu apriti un padarot to par elektronisku.
 |
| 3. | Administratīvo izmaksu monetārais novērtējums | Nav attiecināms. |
| 4. | Cita informācija | Nav attiecināms. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **14 527** | **438 377** | **318 474** | **248 623** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 14 527 | **438 377** | **318 474** | **248 623** |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **17 090** | **515 738** | **374 675** | **292 497** |
| 2.1. valsts pamatbudžets | 0 | 17 090 | 515 738 | 374 675 | 292 497 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-2 563** | **-77 361** | **-56 201** | **-43 874** |
| 3.1. valsts pamatbudžets | 0 | -2 563 | -77 361 | -56 201 | -43 874 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi |  | 0 | 0 | 0 | 0 |
| 5. Precizēta finansiālā ietekme: |  | **-2 563** | **-77 361** | **-56 201** | **-43 874** |
| 5.1. valsts pamatbudžets | -2 563 | -77 361 | -56 201 | -43 874 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | DPPPMSI projekta mērķa sasniegšanai netiks izstrādāta neviena jauna IS vai veikta ievērojama kādas esošās IS pārbūve. DPPPMSI projekta ietvaros tiks pilnveidotas jau esošās NVA IS: NVA IS BURVIS un resursu vadības sistēma Horizon. Pilnveidojumu rezultātā tajos tiks attīstītas jau iepriekš izstrādātās funkcionalitātes, padarot tās vēl ērtākas lietotājiem un efektīvāk izmantojamas.DPPPMSI projekta ietvaros tiks:1. Pilnveidoti NVA darbības procesi, tos automatizējot, tiks paaugstināta darbības efektivitāte, mazinot iespējamo kļūdu un laika patēriņu manuālo funkciju izpildē. Tiks automatizēti šādi NVA darbībai būtiski procesi, kas šobrīd tiek realizēti manuāli:

1.1. pilnveidota NVA BURVIS funkcionalitāte, ieviešot darba tirgus īstermiņa prognožu sagatavošanu un īstermiņa, vidēja termiņa un ilgtermiņa prognožu atspoguļošanu, 1.2. papildināta vakanču un CV salāgošanas funkcionalitāte, ņemot vērā profesijām atbilstošās prasmes, gan darba meklētājiem, gan darba devējiem;1.3. nodrošināta statistikas datu apstrādes automatizācija un datu atvēršana;1.4. paplašināta BURVIS integrācija ar esošajiem koplietošanas risinājumiem (geolatvija.lv, latvija.lv (KDV), CSP portāls);1.5. uzlabota maksājumu un norēķinu par sniegtajiem pakalpojumiem sistēma ar saimnieciskās darbības veicējiem, apmācību pakalpojumu sniedzējiem, izmantojot NVA portālu. 1. Pilnveidoti NVA klientiem un sabiedrībai kopumā pieejami pakalpojumi, kā arī paplašinātas iespējas maksājumu un norēķinu veikšanai, informācijas iegūšanai un sniegšanai par bezdarba situāciju valstī atvērto datu veidā (atvērto datu definīcija sniegta šeit: - http://www.varam.gov.lv/lat/darbibas\_veidi/e\_parv/atvertie\_dati/?doc=20449).

Lai uzlabotu NVA veiktās bezdarba statistikas analītikas efektivitāti un NVA rīcībā esošās informācijas atkalizmantošanu, tiks paplašināta *Microstrategy* izmantošana. Lai uzlabotu NVA procesu efektivitāti un atkalizmantojamo datu kvalitāti, *Microstrategy* tiks ieviesta automatizēta darba tirgus analīze tipveida informācijas pieprasījumiem. *Microstrategy* tiktu izmantota tikai tik tālu, cik tas nepieciešams NVA efektivitātes uzlabošanai (samazinot manuālu darbu statistikas datu apstrādei), tomēr atkalizmantojamo datu sagatavošanai oficiālajai statistikai tiks izmantota Labklājības informācijas sistēma (LabIS).Būtiskākie NVA e-pakalpojumi, kas tiktu uzlaboti šī projekta ietvaros:1. Darba tirgus īstermiņa prognozes.
2. NVA CV / Vakanču portāls.

DPPPMSI projekts tiks finansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms ir 1 200 000 *euro* (t.sk. ERAF līdzfinansējums 1 020 000 *euro* un valsts budžeta finansējums – 180 000 euro), no tiem 2017.gadā – 17 090 *euro*, 2018.gadā –   515 738 *euro*, 2019.gadā –  374 675 *euro* un 2020.gadā –  292 497 *euro*.Uzturēšanas izmaksu segšanu pēc projekta īstenošanas Labklājības ministrija nodrošinās piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | NVA, Labklājības ministrija, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms. |
| 3. | Cita informācija | Nav. |

Anotācijas IV, V un VI sadaļa – projekts šīs jomas neskar.

Labklājības ministrs Jānis Reirs

Vīza: valsts sekretārs Ingus Alliks

25.08.2017. 10:01

1605

Labklājības ministrijas

Darba tirgus politikas departamenta vecākā eksperte

Aļona Tutova

67782960

Alona.Tutova@lm.gov.lv